armvectores/hy_wikipedia_2023 huggingface dataset:
Տրիեստի հայկական տպագրություն

Տրիեստի հայկական տպագրությունը սկզբնավորել են Վենետիկի Մխիթարյան միաբանության մի խումբ անդամներ՝ Աստվածատուր Բաբիկյանի գլխավորությամբ, որոնք, թողնելով Վենետիկը, 1773 թվականին հաստատվել են Իտալիայի Տրիեստ քաղաքում։


== Պատմություն ==
1776 թվականին մխիթարյանները Տրիեստում հիմնադրել են տպարան, որտեղ 35 տարվա ընթացքում հրատարակել են ավելի քան 70 անուն գիրք, հիմնականում՝ կրոնական (շուրջ երկու տասնյակը՝ հայատառ թուրքերեն)՝ Տոնացույց (1778), Ժամագիրք (1784, 1803), Սաղմոսարան (1787), Մաշտոց (1790), Պատարագատետր (1803, 1808), Ավետարան (1807, 1809), «Քրիստոնէական վարդապէտութիւն» (աշխարհաբար՝ 1776, 1783, հայատառ թուրքերեն՝ 1788, 1795, 1801, 1807), «Հանդիսարան հոգեւոր երգք եւ մաղթանք» (1777), «Փառք Մարիամու...» (1780), «Նախապատրաստութիւն սրբոյ Պատարագի» (1784, 1797), «Ձեռնադրութեան գիրք» (1787), «Պարտէզ հոգեւոր» (1787), «Տետրակ ամենասուրբ Ռօզարին» (1787), «Երեք գիրք Սողոմոնի» (1802), «Համառօտ կրթութիւն վասն մանկանց» (աշխարհաբար, 1802), «Սպասաւորութիւն սրբոյ Պատարագի» (1803), «Ժամանակագրութիւն Աւագ շաբաթուն եւ ութօէից Զատկին» (1808), «Յովսէփ Գեղեցիկ» (1809), Ներսես Լամբրոնացու «Աղօթք» (1776), Լուդովիկոս Քոմթեանցի «Թուղթք զչինաց» (1783), Հ. Գազայյանի «Խրատք բարւոք քաղաքաւարութեան» (1783, 1786), Կարոլոս Րենարտոս Պիլլվարտի «Բովանդակութիւն սրբոյն Թովմայի» (հատորներ 1-3, 1788), Լ. Հաբերտի «Համառօտութիւն վարդապետոթեան հաւատոյ եւ բարոյական աստուածաբանութեան» (1791), Ստեփան Ավգերյանի «Սուրբ Աստուածածինին մէօհթասէրի վարքը» (հայատառ թուրքերեն, 1810), նաև Եզոպոսի «Առակք» (1784), Վիլհելմ Ռոբերտսոնի «Վիպասանութիւն Ամերիկոյ» (հատորներ 1, 2, 1784, 1786) Բ. Տ. Կրոչեի «Պատմութիւն Ճէնկիզ խանի...» (1788) երկերը, «Այբբենարան» (1776, 1781՝ աշխարհաբար, 1786, 1797), Մ. Գասպարյանցի «Նոր գիւտ կամ Գործ համարողական արհեստի» (1787) դասագիրքը, «Հայնակ եւ նեմեցնակ» (1788) բառարանը և այլ գրքեր։
1811 թվականին մխիթարյանները տեղափոխվել են Վիեննա և շարունակել իրենց գրահրատարակչական գործունեությունը։


== Տե՛ս նաև ==
Վիեննայի հայկական տպագրություն
Իտալիայի հայկական տպագրություն


== Ծանոթագրություններ ==
Լևոն Թամրազյան

Վիքիպեդիայում կան հոդվածներ  Թամրազյան ազգանունով այլ մարդկանց մասին:Լևոն (Լավրենտ) Մայիլի Թամրազյան (փետրվարի 14, 1957(1957-02-14), Ստեփանակերտ, Ադրբեջանական ԽՍՀ, ԽՍՀՄ - հոկտեմբերի 13, 1993(1993-10-13), Քաշունիք, Ադրբեջան), հայ ազատամարտիկ։


== Կենսագրություն ==
1975-1978 թվականին ծառայել է ԽՍՀՄ Զինված ուժերում։ 1989-1993 թվականներին Ստեփանակերտի, Ասկերանի ինքնապաշտպանական ջոկատների և ՊԲ ստորաբաժանումների կազմերում մասնակցել է Կրկժանի, Խոջալուի, Ասկերանի ինքնապաշտպանական և Կուբաթլուի ազատագրական մարտերին։ Ամուսնացած էր, երեխա չունի։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Հիլիսում։
Աշխատանք (ֆիզիկա)

Անվան այլ կիրառումների համար տե՛ս՝ Աշխատանք (այլ կիրառումներ)Աշխատանք, էներգիայի քանակական փոփոխությունները բնութագրող մեծություն։ Աշխատանքը մարմնի S տեղափոխման և նրա ուղղությամբ ազդող հաստատուն F ուժի սկալյար արտադրյալն է։ Եթե ազդող ուժը տեղափոխման ուղղության հետ կազմում է α անկյուն, ապա աշխատանքը որոշվում է 
  
    
      
        A
        =
        
          
            
              F
              →
            
          
        
        ⋅
        
          
            
              S
              →
            
          
        
        =
        F
        S
        cos
        ⁡
        α
      
    
    {\displaystyle A={\vec {F}}\cdot {\vec {S}}=FS\cos \alpha }
   բանաձևով։ Տեղափոխմանն ուղղահայաց (α = 90°) ազդող ուժի աշխատանքը զրո է, իսկ նրա ուղղությամբ (α = 0°) ազդողինը՝ ամենամեծը։ Դիմադրող ուժերի (α = 180°) Ա. բացասական է։
Երբ ազդող ուժը տեղափոխման տարբեր մասերում տարբեր (փոփոխական) է, ճանապարհը բաժանում են տարրական այնպիսի մասերի, որոնցից յուրաքանչյուրի վրա ուժը կարելի է հաստատուն համարել, և վերցնում այդ մասերում կատարված աշխատանքների գումարը՝

  
    
      
        A
        =
        
          ∑
          
            k
            =
            1
          
          
            n
          
        
        Δ
        
          
            A
            
              k
            
          
        
        =
        
          ∑
          
            k
            =
            1
          
          
            n
          
        
        
          
            F
            
              k
            
          
        
        Δ
        
          
            S
            
              k
            
          
        
      
    
    {\displaystyle A=\sum _{k=1}^{n}\Delta {A_{k}}=\sum _{k=1}^{n}{F_{k}}\Delta {S_{k}}}
  ։
Աշխատանքի վերոհիշյալ սահմանումը անկախ է ուժի բնույթից։
Պոտենցիալային դաշտերում աշխատանքը կախված չէ հետագծի ձևից (օրինակ՝ էլեկտրաստատիկ և գրավիտսւցիոն դաշտերում)։ Աշխատանքի չափման միավորներն են ջոուլը (ՄՀ համակարգ), էրգը, էլեկտրոնվոլտը, և այլն։
(1396) Աուտենիքուա

(1396) Աուտենիքուա (անգլ.՝ Outeniqua), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 9-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,247235 ա. մ., առավելագույնը մոտենում է 1,8753 ա. մ. հեռավորության վրա և հեռանում 2,6192 ա. մ.։ Արեգակի շուրջ մեկ ամբողջական պտույտ է կատարում 1230,47 երկրային օրվա ընթացքում, իր ուղեծրով շարժվելով միջինում 0,292571 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,49° անկյուն։
Աուտենիքուա աստերոիդը պատկանում է Ամներիսի աստերոիդների ընտանիքին, որը տեղաբշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1396) Աուտենիքուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոնստանտին Գոլուբև

Կոնստանտին Գոլուբև (ռուս.՝ Константи́н Дми́триевич Го́лубев, մարտի 27, 1896(1896-03-27), Պետրովսկ, Սարատովի նահանգ, Ռուսական կայսրություն - հունիսի 9, 1956(1956-06-09), Մոսկվա, ԽՍՀՄ), խորհրդային զորապետ, գեներալ-լեյտենանտ, Հայրենական պատերազմի տարիներին բանակի հրամանատար։


== Կենսագրություն ==
Կոնստանտին Դմիտրիևիչ Գոլուբևը ծնվել է 1896 թվականի մարտի 27-ին ներկայիս Սարատովի մարզի Պետրովսկ քաղաքում։ 1915 թվականից հանդես է եկել ցարական բանակում։ 1916 թվականին ավարտել է Թելավի պրապորշչիկների դպրոցը։ Առաջին համաշխարհային պատերազմի ժամանակ եղել է Հարավ-Արևմտյան ռազմաճակատի վաշտի հրամանատար, պատերազմն ավարտել է պորուչիկի կոչումով։ 1918 թվականից հանդես է եկել Կարմիր բանակում։ Քաղաքացիական պատերազմի ժամանակ եղել է դասակի, վաշտի և գնդի հրամանատար։ 1926 թվականին ավարտել է Մ. Վ. Ֆրունզեի անվան Ռազմական ակադեմիան։ 1928 թվականից եղել է 29-րդ հրաձգային դիվիզիայի շտաբի պետ, 1933 թվականից` 22-րդ հրաձգային դիվիզիայի հրամանատար։  1939 թվականին Կ. Դ. Գոլուբևը նշանակվում է Մ. Վ.  Ֆրունզեի անվան Ռազմական ակադեմիայի ավագ դասախոս, 1941 թվականի մարտին` Արևմտյան հատուկ ռազմական օկրուգի 10-րդ բանակի հրամանատար։
Հայրենական Մեծ պատերազմի սկզբում 10-րդ բանակը Բելոստոկի շրջանում ընթացող սահմանային մարտերի ընթացքում շրջափակման մեջ է ընկնում։ Ոչ խոշոր ջոկատով Գոլուբևին հաջողվում է ճեղքել շրջափակումը, և հուլիսի վերջերին նա նշանակվում է 13-րդ բանակի հրամանատար, որն այդ ժամանակահատվածում մարտեր էր մղում Սմոլենսկի տակ։

1941 թվականի հոկտեմբերի 15-ին  Կ. Դ. Գոլուբևը նշանակվում է  43-րդ բանակի հրամանատար։ Նրա ղեկավարությամբ բանակը հաջողությամբ մասնակցում է Սմոլենսկի և Վիտեբսկի ուղղությամբ մղվող հարձակողական գործողություններին։  1944 թվականի գարնանը Վիտեբսկի տակ մղվող մարտերում գեներալ-լեյտենանտ Գոլուբևը ծանր վիրավորվում է և կազդուրվելուց հետո գտնվում Գլխավոր շտաբի ռազմակայանի տրամադրության տակ։ 1944 թվականի հոկտեմբերից մինչև պատերազմի վերջը Կ. Դ. Գոլուբևը ԽՍՀՄ Ժողովրդական կոմիսարների խորհրդին կից Գերմանիայից և դաշնակից երկրներից խորհրդային քաղաքացիների հայրենադարձության գործերով  ԽՍՀՄ Ժողովրդական կոմիսարների խորհրդի լիազորի առաջին տեղակալն է եղել։ Պատերազմից հետո մինչև 1949 թվականը զբաղեցրել է նույն պաշտոնը, այնուհետև մինչև 1956 թվականը կատարել է մանկավարժական և ռազմա-գիտական աշխատանքներ։
Կոնստանտին Դմիտրիևիչ Գոլուբևը մահացել է 1956 թվականի հունիսի 9-ին Մոսկվայում։


== Պարգևներ ==
Լենինի շքանշան (21.02.1945 թ.)
Կարմիր Դրոշի չորս շքանշան (այդ թվում 03.11.1944 թ., 1949 թ.)
Կուտուզովի 1-ին աստիճանի շքանշան (22.09.1943 թ.)
Մեդալներ
Արտասահմանյան շքանշաններ


== Ծանոթագրություններ ==


== Արտաքին հղումներ ==
Константин Дмитриевич Голубев с бойцами 34-й отдельной роты охраны военного совета 43-й армии. Archived 2017-05-03 at the Wayback Machine.
Փոքր Իշա

Փոքր Իշա, գետ Ռուսաստանում, հոսում է Կեմեռովսկի մարզում և Ալթայական երկրամասում։
Ձախ կողմի վտակը Չումիշան է։ Գետաբերանի մոտ գտնվում է գյուղ, որը համանուն է գետին, Փոքր Իշա։
Գետի երկարությունը 58 կմ է։ Ամենամեծ վտակը՝ Բենժեռեպն է, գտնվում է գետաբերանից 562 կմ դեպի աջ։


== Արտաքին հղումներ ==
Սարի-Չումիշը քարտեզի վրա
ՋԳՏ
(8107) 1995 BR4

(8107) 1995 BR4, աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 31-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,239918 ա. մ., առավելագույնը մոտենում է 2,0306 ա. մ. հեռավորության վրա և հեռանում 2,4492 ա. մ.։ Արեգակի շուրջ մեկ ամբողջական պտույտ է կատարում 1224,47 երկրային օրվա ընթացքում, իր ուղեծրով շարժվելով միջինում 0,294006 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8107) 1995 BR4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վասյուկովշչինա (գյուղ, Սումիի շրջան)

Վասյուկովշչինա (ուկրաիներեն՝ Васюківщина), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Վասյուկովշչինա գյուղում բնակվում էր 43 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անուշավան Արշալույսյան

Անուշավան Խաչիկի Արշալույսյան (նոյեմբերի 8, 1938(1938-11-08), Կարմրաշեն, Թալինի շրջան, Հայկական ԽՍՀ, ԽՍՀՄ), բանաստեղծ, Հայաստանի գրողների միության անդամ՝ 1989 թվականից։ Ծնվել է 1938 թվականի նոյեմբերի 8-ին ՀՍՍՀ Թալինի շրջանի Կարմրաշեն գյուղում։ 1961 թվականին ընդունվել է Երևանի Պետական համալսարանի բանասիրական ֆակուլտետ, որն ավարտել է 1966 թվականին։
Ա.Արշալույսյանը բանաստեղծություններ սկսել է գրել պատանեկան տարիներից։ Հանրապետական մամուլում տպագրվել է 1960-ական թվականներին («Ավանգարդ», «Գրական թերթ», «Սովետական գրականություն», «Գարուն» և այլն)։


== Հրատարակված գրքեր ==
«Այս օրը իմն է», 1978, «Սովետական գրող» հրատարակչություն
«Հայացք» 1984, «Սովետական գրող» հրատարակչություն
«Ամպեր», 1988, «Սովետական գրող» հրատարակչություն
«Հույզեր», 1999, «Վերնատուն» հրատարակչություն
«Ընտրանի», 2004, ՀԳՄ հրատարակչություն
"Ապրումների սանդուղքով" , 2016, ՀԳՄ հրատարակչություն


== Ստեղծագործության բնութագիր ==
Ա.Արշալույսյանի սկզբնական շրջանի բանաստեղծություններում գերիշխողը մենակության տրամադրություններն են, խորը դրամատիզմով հագեցած թախծի ու վշտի բանաստեղծական արտահայտությունները՝ խորհրդանշական-պատկերային ինքնատիպ համակարգով։ Հետզհետե նրա բանաստեղծություններում ավելի ու ավելի են խտանում լուսավոր, պայծառ գույները։ Այդ ներքին տրամադրությունները հակադրված են գորշ, անհոգեկիր ու մռայլ իրականությանը։ Քնարական անձի հոգու աչքերը ուղղված են դեպի հեռուն ("Հեռուներ" - "Հույզեր" ժ-ից), լույսը, կապույտը ("Կապույտը" - "Հայացք" ժ-ից), դեպի պայծառ, խորը երկինքը, դեպի ամպերը՝ որպես ազատության, թեթևության, մաքրության իմաստակիրների, աստվածային գեղեցկության խորհրդանիշերի, և, վերջապես, դեպի Աստված։ Իրականության մեջ գերիշխող բացասականության բևեռացումներին բանաստեղծը հակադրում է ներանձնյա լուսավոր ապրումները՝ մերթ խոսքի բուռն, փոթորկուն կամ ռիթմիկ-երաժշտական ծավալումներով, մերթ՝ կամերային, ներհուն, մեղմ-քնարական բռնկումներով։ Ա. Արշալույսյանի պոեզիան կարելի է բնորոշել որպես համադրության (սինթեզի) պոեզիա. սպիտակ անհանգ-ռիթմիկ բանաստեղծություններ (վերլիբր), ինչպես նաև հանգավոր-տրադիցիոն բանատողով գրված չափածո։ Խոհա-փիլիսոփայական բանաստեղծությունների կողքին շնչում և թրթռում է մեղմ, քնարական բանաստեղծությունը, խորհրդանիշ պատկերների ենթատեքստում, բացի ներաշխարհի հոգեկան արտահայտություններից, կարդացվում են նաև ռեալ իրականության իմաստները։ Արժեքավոր են նրա 19-րդ դարի ֆրանսիական և ռուսական պոեզիայից կատարած թարգմանությունները. Պոլ Վերլեն, Ալբեր Սամեն (ֆրանսերենից), Ֆեոդոր Տյուտչև, Կոնստանտին Սլուչևսկի, Ալեքսեյ Ապուխտին, Կոնստանտին Ֆոֆանով, Կոնստանտին Բալմոնտ, Ֆեոդոր Սոլոգուբ ("Հույզեր" - ժ-ում)։


==== Արտաքին հղումներ ====
Անձնական կայք
Կարփուար (Խարբերդի գավառ)

Կարփուար, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Արածանիի Խանքյոյ փունար վտակի աջ ափին, Խարբերդ քաղաքից 8-9 կմ արևմուտք, սարալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գեղամ Աբրահամյան (այլ կիրառումներ)

Գեղամ Աբրահամյան անուն-ազգանունը կարող է վերաբերել՝

Գեղամ Անդրանիկի Աբրահամյան (ծ. 1988), քանդակագործ։
Գեղամ Աբրահամյան (20-րդ դար), դերասան։


== Ծանոթագրություններ ==
Մեկնութիւն ծննդոց եւ ելից (2893, Կուռնելիոս)

Կոռնելիոս, մեկնութիւն ծննդոց եւ ելից (2893), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2893 թվի տակ։ Ձեռագիրը գրվել է 1746 թվականին Յակոբ Վանեցի գրիչի կողմից [ենթադրաբար] Կ․ Պոլսում։ Գրված է թղթի վրա, որը ունի 32X21 չափս։ Ձեռագիրը կազմված է 568 թերթից։ Գրված է երկսյուն նոտրգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ 563բ, 563բ, հետագայի՝ 4ա (1825 թվական)։


== Բովանդակություն ==
նաև՝ Գովեստ ամենափրկչին։


== Ծանոթագրություններ ==
Ռժավինցի

Ռժավինցի (ուկրաիներեն՝ Ржавинці), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Ռժավինցի գյուղում բնակվում էր 3 079 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբադիա դուս Դորադուս

Աբադիա դուս Դորադուս (պորտ.՝ Abadia dos Dourados), համայնք Բրազիլիայում՝ Մինաս Ժերաիս նահանգի կազմում։ Կազմում է Տրիանգուլու Մինեյրու ի Ալտու Պարանաիբայի մարզի մի մասը։ Հիմնական մասը կազմում է Պատրոսինիուի գավառը։ Բնակչությունը կազմում է 6412 մարդ՝ 2006 թվականի տվյալներով։ Գրավում է 894,515 կմ2 տարածք։ Բնակչության խտությունը կազմում է՝ 7,2 մարդ/կմ²։


== Պատմություն ==
Բնակավայրի հիմնադրումը կապված է 19-րդ դարում ալմաստի հանքավայրերի շահագործման հետ։ Քաղաքը հիմնադրվել է 1948 թվականի դեկտեմբերի 27-ին։


== Տնտեսություն ==
Տնտեսությունը հիմնված է հատվածների գյուղատնտեսական արտադրանքի վրա։ Մի քանի ընկերություններ զբաղվում են աղյուսի և տանիքի թիթեղի արտադրությամբ։ Քիչ քանակությամբ զբաղվում են նաև ալմաստի արտադրությամբ։ Ոչ մեծ ինքնաթիռների ընդունման համար նախատեսված օդանավակայան


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 29.548.632,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.596,86 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,759 (տվյալները ՄԱԿ-ի զարգացման ծրագրի)։


== Աշխարհագրություն ==
Բնակավայրի կլիման արևադարձային է։


== Ծանոթագրություններ ==
Լոբանովկա (գյուղ, Դերգաչևի շրջան)

Անվան այլ կիրառումների համար տե՛ս՝ ԼոբանովկաԼոբանովկա (ուկրաիներեն՝ Лобанівка), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1850 թվականին։
2001 թվականի տվյալներով Լոբանովկա գյուղում բնակվում էր 191 մարդ։ Բնակավայրը զբաղեցնում է 0,478 կմ² տարածք։ Բնակչության խտությունը կազմում էր 399,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլանսի լ'Աբեի

Պլանսի լ'Աբեի (ֆր.՝ Plancy-l’Abbaye), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 941 մարդ, բնակչության խտությունը` 22.74 մարդ/կմ²։ Բնակավայրը զբաղեցնում է 41.38 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ արևելք, Շալոն ան Շամպայն քաղաքից` 55 կմ հարավ-արևմուտք, Տրուա քաղաքից` 32 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 579 աշխատունակ (15-64 տարեկան)  բնակիչ, որոնցից ակտիվ էին 436-ը, իսկ ոչ ակտիվները` 143։ Ակտիվության ցուցանիշը կազմում է 75,3 %։ 436 աշխատունակ մարդկանցից աշխատել է 390 անձ (221 տղամարդ և 169 կին)։ Գործազուրկ են եղել 46 անձ (19 տղամարդ և 27 կին)։ 143 անաշխատունակներից 25-ը եղել են աշակերտներ կամ ուսանողներ, 53-ը` թոշակառուներ, իսկ 65-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նիկոլսկոե (գյուղ, Բրատսկոեի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ուկրաիներեն՝ Микільське), գյուղ Ուկրաինայի Նիկոլաևի մարզի Բրատսկոեի շրջանում։ Հիմնադրվել է 1820 թվականին։
2001 թվականի տվյալներով Նիկոլսկոե գյուղում բնակվում էր 386 մարդ։ Բնակավայրը զբաղեցնում է 1143 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
21-րդ դար (հանդես)

21-րդ ԴԱՐ, վերլուծական հանդես, հրապարակում է վերլուծական բնույթի հոդվածներ, որոնցում առաջնային են Հայաստանի հիմնախնդիրների վերաբերյալ թեմաները։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Ճեմարան

Ճեմարան, սկզբնապես ակադեմիա բառի հայերեն համարժեքը։ Այդ անվամբ կոչվել են նաև որոշ բարձր տիպի դպրոցներ, ուսումնագիտական կենտրոններ։
Հին Հունաստանում ակադեմիա էր կոչվում Պլատոնի հիմնած փիլիսոփայական դպրոցը Աթենքի մոտ, դիցաբանական հերոս Ակադեմոսի անունը կրող պարտեզում։ Հետագայում նրա աշակերտ Արիստոտելը իր հիմնած դպրոցում դասախոսություններ էր կարդում՝ աշակերտների հետ ճեմելով։ Այստեղից և ճեմարան անվանումը։ Հայ դպրոցի պատմության մեջ ճեմարան են անվանել Գրիգոր Մագիստրոսի արտաքին ու ներքին գիտություններ ուսուցանող դպրոցները Անիում, Բջնիում, Սանահինում (11-րդ դարում)։ Ճեմարան է կոչվել նաև Ղրիմի Սուրբ խաչ վանքի դպրոցը (XIV-XVII դարերում), ավելի ուշ մի շարք խոշոր կրթական կենտրոններ՝ Մոսկվայի Լազարյան ճեմարանը (1814-1918 թթ.), Կ․ Պոլսի Սկյուտարի ճեմարանը (1838 թվականից), Էջմիածնի Գևորգյան ճեմարանը (1874-1917 թթ.), Այնթապի Կիլիկյան ճեմարանը (1912-1915 թթ.), Մարաշի ճեմարանը (1891-1915 թթ.) և այլն։ Այժմ ճեմարանի անվան տակ գործում են Էջմիածնի հոգևոր ճեմարանը (1945 թվականից), Սոֆիայի հայ գաղութի Մեսրոպյան ճեմարանը (1921 թվականից), Բեյրութի Նշան-Փալանջյան ճեմարանը (1929 թվականից), Հալեպի Կիլիկյան ճեմարանը (1960 թվականից) և այլն։
Ղոնախբողազ

Ղոնախբողազ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գիորգի Լացաբիձե

Գիորգի Լացաբիձե (վրաց.՝ გიორგი ლაცაბიძე, ապրիլի 15, 1978(1978-04-15), Թբիլիսի, Վրացական ԽՍՀ, ԽՍՀՄ), վրացա-ամերիկյան դաշնակահար, վիրտուոզ, կոմպոզիտոր և երաժշտական արվեստի դոկտոր։ Նա հանդիսանում է ամենաերիտասարդ այն դաշնակահարներից, ով հանդես եկավ և ձայնագրվեց Ֆրեդերիկ Շոպենի 24 և Ֆերենց Լիստի 12 համերգային էտյուդներով։


== Կենսագրություն ==

Գիորգին ծնվել է Հերակլ Լացաբիձեի և Մեդի Լացաբիձեի ընտանիքում։ Ո՛չ հայրը, ո՛չ մայրը չեն եղել երաժիշտ։ Նա 3 տարեկանից լսողությամբ նվագել է դաշնամուր, իսկ 5 տարեկանից ստեղծել է իր երաժշտական ստեղծագործությունները։ 2003 թվականին ավարտել է Թբիլիսյան կոնսերվատորիան, հետո՝ Հանովերյան երաժշտական բարձրագույն դպրոցը։ 2010 թվականին ավարտել է Հարավային Կալիֆորնիայի ինստիտուտը Լոս-Անջելելեսում։ Նրա՝ Շոպենից 24 կատարումների համար վրացական երաժշտական քննադատ Գլուբատ Տորադձեն գրել է. «Նա ցույց տվեց գեղարվեստական վարպետության բարձր մակարդակ»։ Նրա այդ շրջանի ձայնագրությունների մեջ առանձնանում են Ռախմանինովի Երրորդ կոնցերտը և Չայկովսկու Առաջին կոնցերտը։ Նա հանդես է եկել խոշոր փառատոնային հարթակներում՝ Զալցբուրգում, Վիեննայում, Բեռլինում, Ֆլորենցիայում, Լիսաբոնում, Պեկինում։ Նրա ելույթները ԱՄՆ-ում և այլ երկրներում հեռարձակվել են ռադիոյով և հեռուստատեսությամբ։ 2012 թվականին Լացոն հրավեր է ստանում Պապ Բենեդիկտ XVI-ից այցելել ռեզեդինցիայի Վատիկանում, նաև կատարելու Մոցարտի 21-րդ կոնցերտը Վիեննայի ֆիլհարմոնիայի նվագախմբում՝ Հռոմում։ 2013 թվականին նա հրավիրվել է Արքայադուստր Մարիայի կողմից գնալու Վիեննա։


== Կատարումներ ==
Լացոյի կատարումների հիմքում են Սկարլատտիի, Մոցարտի, Բեթհովենի, Շումանի, Լիստի, Դեբյուսիի, Չայկովսկու, Ռախմանինովի, Շուբերտի և ուրիշների ստեղծագործությունները։


== Ծանոթագրություններ ==


== Արտաքին հղումներ ==
Лацабидзе Официальный сайт (անգլ.)

DVD Trailer Latsabidze: The Recital
Excerpt from DVD, Auf den Spuren von Wolfgang Amadeus Mozart
USC Thornton School Video, Latsabidze receiving Hogel Scholarship
IMDB
Giorgi Latsabidze in Cambridge (2007)
Կոզմինո (գյուղ, Նախոդկա քաղաքային օկրուգ)

Կոզմինո (ռուս.՝ Ко́зьмино), գյուղ Ռուսաստանի Պրիմորիեի երկրամասի Նախոդկա քաղաքային օկրուգի կազմում։
Բնակչությունը 2006 թվականին գրանցված տվյալներով կազմում էր 460 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջերլիկ

Ջերլիկ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(7395) 1985 RP1

(7395) 1985 RP1, աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 10-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,269051 ա. մ., առավելագույնը մոտենում է 1,8728 ա. մ. հեռավորության վրա և հեռանում 2,6653 ա. մ.։ Արեգակի շուրջ մեկ ամբողջական պտույտ է կատարում 1248,43 երկրային օրվա ընթացքում, իր ուղեծրով շարժվելով միջինում 0,288362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7395) 1985 RP1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իրտիշ (գետ)

Իրտիշ (ռուս.՝ Иртыш), գետ Ռուսաստանում։ Սկիզբ է առնում Մոնղոլիայի և Չինաստանի լեռներից, մասամբ հոսում Ղազախստանի տարածքով։


== Անվանում ==
11-րդ դարի միջինասիական գիտնական Մահմուդ Կաշգարիի բացատրությամբ՝ անվանումն առաջացել է Էրտիշմակ՝ «ով ավելի արագ կանցնի» արտահայտությունից։
Ոմանք անվանման ծագումը կապում են մոնղոլական լեզուներում եղած Էրտիս «գետ» բառի հետ։ Կա նաև ենթադրություն, որ անվանումն ունի թաթարական ծագում․ բառացի նշանակում է «հողը փորող»։


== Աշխարհագրություն ==
Իրտիշ գետը սկիզբ է առնում Մոնղոլական Ալթայի հարավարևմտյան լանջերի սառցադաշտերից և թափվում է Օբ։ Գետը պատկանում է Հյուսիսային Սառուցյալ օվկիանոսի ավազանին։ Գետի ափին են գտնվում Կյոկտոկի (Ֆույուն), Բուրչուն (Չինաստան), Սերեբրյանսկ, Ուստ-Կամենոգորսկ, Սեմիպալատինսկ, Կուրչատով, Ակսու, Պավլոդար (Ղազախստան), Օմսկ, Տարա, Տոբոլսկ, Խանտի-Մանսիյսկ (Ռուսաստան)։


== Ջրագրություն ==
Իրտիշ գետի երկարությունը կազմում է 4248 կմ, ավազանի մակերեսը՝ 1643000 կմ2 է։ Գետի ջրի ծախսը միջինում կազմում է 3000 մ3։


== Վտակներ ==
Իրտիշ գետի վտակներն են Կալջիր, Կուրչում, Նարիմ, Բուխտարմա, Ուլբա, Ուբա, Կիզիլսու, Չար, Տոբոլ, Կամիշլովկա, Օմ, Տարա, Ույ, Շիշ, Իշիմ, Օշա, Չագան, Կոնդա, Ուսոլկա, Վագայ գետերը։


== Տես նաև ==
Ակունք և Գետաբերան


== Ծանոթագրություններ ==
Ստեպովոե (գյուղ, Գլոբինոյի շրջան)

Անվան այլ կիրառումների համար տե՛ս՝ ՍտեպովոեՍտեպովոե (ուկրաիներեն՝ Степове), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Ստեպովոե գյուղում բնակվում էր 441 մարդ։ Բնակավայրը զբաղեցնում է 1893 կմ² տարածք։ Բնակչության խտությունը կազմում էր 232,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսահակ Արմալե

Իսահակ Արմալե (1879 - 1954), ասորի գրող, պատմաբան, բանասեր, եկեղեցական գործիչ։ 
Գրել է ասորերեն և արաբերեն։ «Մոնսինյոր Ֆրանսիս Բիկիդի ճանապարհորդությունը դեպի Հայաստան երկիր և Պարսկաստան» (արաբերեն) ուղեգրության մեջ շոշափել է հայագիտական, իրանագիտական, ազգագրական և այլ հարցեր։ «Ականատես» ծածկանվամբ 1919 թվականին հրատարակել է 1915 թվականի Մեծ եղեռնին նվիրված «Քրիստոնյաների տառապանքը» արձակ եղերերգությունը։ Այդ գործից որոշ հատվածներ տպագրվել են հայերեն թարգմանությամբ։


== Ծանոթագրություններ ==
Կունդուզ

Կունդուզ (; փուշթու՝ کندز; դարի՝ قندوز original name: کُهَندِژ), քաղաք Աֆղանստանի հյուսիսում. նույնանուն նահանգի վարչական կենտրոնը։ 2015 թվականի տվյալներով բնակչության թվաքանակը եղել է 268.893 (ըստ այլ աղբյուրների՝ մոտավորապես 375 հազար).: Այդ ցուցանիշով համարվում է երկրի յոթերորդ և Հյուսիսարևելյան Աֆղանստանի ամենամեծ բնակավայրը։ Ընկած է պատմական Բակտրիայի Թոխարիստան մարզում, Կունդուզ և Խանաբադ գետերի միախառնման վայրի մերձակայքում։  Ավտոմայրուղիներով կապված է Քաբուլի, Մազարի Շարիֆի, Բադախշանի, Տաջիկստանի մայրաքաղաք  Դուշանբեի հետ։ Ունի ոչ մեծ օդանավակայան, որն օգտագործվում է ինչպես ռազմական, այնպես էլ քաղաքացիական նպատակներով։
Անվանումն առաջացել է պարսկերեն کهن دژ, kohan dež — «հին բերդ» բառակապակցությունից։


== Պատմություն ==
Պատմական հին ժամանակներում բնակավայրը կրել է Դրապսակա հունական անվանումը և եղել է Ալեքսանդր Մակեդոնացու՝ Հինդուկուշի լեռներն անցնելուց հետո նվաճած առաջին քաղաքը (մեր թվականությունից առաջ 329 թ.) Arrian =Wyprawa Aleksandra Wielkiego III 29,1: Ստրաբոնը հիշատակում է Դարապսա (Strabon =Geografia XI 11,2) կամ Արապսա (Strabon =Geografia XV 2,10), Պտղոմեոսը՝ Դրեպսա (Ptolemeusz =Geografia VI 12,6), Ամմիանուս Մարցելինուսը՝ Դրեպսա (Ammianus Marcellinus =Dzieje rzymskie XXIII 6,59) անվանաձևով։
2015 թվականի սեպտեմբերի 28-ին թալիբները անակնկալ գրոհով գրավել են քաղաքը։ Ամերիկյան օդուժի աջակցությամբ աֆղանական կառավարական զորքերը ետ են գրավել այն։ Մարտերից մեկի ժամանակ ամերիկացիները սխալմամբ ռմբակոծել են քաղաքի հիվանդանոցը, և դրա հետևանքով 41 քաղաքացիական անձ է զոհվել։ 2021 թվականի օգոստոսի 8-ին քաղաքն անցել է թալիբանի տիրապետության ներքո։


== Պատկերասրահ ==

		
		


== Ժողովրդագրություն ==
Կունդուզի  268.893 բնակիչների (2015 թվականի տվյալներով) մեծ մասը փուշտուներ են; Նրանց հաջորդում են ուզբեկները, տաջիկները, արաբները և այլ ժողովուրդների ներկայացուցիչներ։
Փուշտուները բնակավայրում մեծամասնություն են կազմել քսաներորդ դարի սկզբներին երկրի կառավարության միջամտությամբ այստեղ իրականացված փուշտունացման արդյունքում։


== Կլիմա ==
Կունդուզին բնորոշ է ցուրտ կիսաչորային կլիման (Köppen climate classification-ի դասակարգմամբ՝ BSk)՝ շոգ ամառներով ու զով ձմեռներով։ Տեղումներ գլխավորապես լինում են հունվարից ապրիլ ընկած ժամանակահատվածում։ Ամառները գրեթե միշտ անձրևազուրկ են։


== Ծանոթագրություններ ==


== Գրականություն ==
Dupree, Nancy Hatch (1977): An Historical Guide to Afghanistan. 1st Edition: 1970. 2nd Edition. Revised and Enlarged. Afghan Tourist Organization.
Thomas J. Barfield, The Central Asian Arabs of Afghanistan: Pastoral Nomadism in Transition. 1982.


== Արտաքին հղումներ ==
Kunduz Province by Naval Postgraduate School
Welcome to Kunduz, Allauddin
«Kunduz»։ Encyclopædia Britannica (11th ed.)։ 1911 
«Արխիվացված պատճենը»։ Արխիվացված է օրիգինալից 2016-07-01-ին։ Վերցված է 2021-11-14  
 http://salam.edu.af  
 http://kundoz.edu.af  
 http://www.pictaero.com/en/airports/airport,af,oauz
Սուուրլեյդ

Սուուրլեյդ, էստոնական փոքր, նեղ կղզի։ Գտնվում է Բալթիկ ծովում՝ Մուհու կղզու մոտակայքում և զբաղեցնում 1,9 կմ2 տարածք։ Ծովի մակարդակից բարձր է ընդամենը 2,1 մ։ Վիրելայդ, Վոյլենդ, Մուհու կղզիների հետ միասին ենթարկվում է Սաարեմաա նահանգին։ Մոտակա բնակավայրը Պեդաստե գյուղն է։ Կղզու շրջակայքը հարուստ է ձկներով, և պատահական չէ, որ այստեղ կառուցվել է ձկնավերամշակման արտադրամաս։


== Ծանոթագրություններ ==
Ստեֆան Սպարանիա

Ստեֆան Սպարանիա (փետրվարի 17, 1995(1995-02-17), Մարսել, Ֆրանսիա), ֆրանսիացի ֆուտբոլիստ, ով հանդես է գալիս ֆրանսիական Օլիմպիկում։ Ֆուտբոլիստը հանդես է գալիս պաշտպանի դիրքում։


== Ակումբային կարիերա ==
2002 թվականից սկսած Ստեֆանը հանդես է գալիս ֆրանսիական Օլիմպիկում։ Իր դեբյուտը Լիգա 1-ում նշել է 2014 թվականի օգոստոսի 9-ին Բաստիի դեմ խաղում, այդ հանդիպումը ավարտվեց 3-3 հաշվով։


== Ազգային հավաքական ==
2014 թվականից սկսած Ստեֆանը հանդես է գալիս Ֆրանսիայի Մ20 հավաքականում։


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Սոնոյա Միձունո

Սոնոյա Միձունո  (ճապ.՝ ソノヤ・ミズノ) (հուլիսի 1, 1986(1986-07-01), Տոկիո, Ճապոնիա), ճապոնական ծագմամբ բրիտանացի դերասանուհի, ֆոտոմոդել, բալետի պարուհի ։


== Կյանքի վաղ տարիներ ==
Ծնվել է Տոկիոյում, սակայն շուտով տեղափոխվել է Սոմերսետ՝ Մեծ Բրիտանիա։ Հայրը ճապոնացի է, իսկ մայրը՝ կսով չափ բրիտանացի, կիսով չափ արգենտինացի։ Մանուկ հասակում սովորել է Royal Ballet School-ում, որն ավարտելուց հետո խաղացել է մի քանի բալետային թատերախմբերում, ներառյալ` Semperoper Ballet-ը Գերմանիայում` Դրեզդենում, Ballet Ireland, New English Ballet Theatre և Scottish Ballet բալետներում։


== Կարիերա ==
20 տարեկան հասակում սկսել է ֆոտոմոդելի կարիերան՝ կեցվածք ընդունելով այնպիսի ապրանքանիշների համար, ինչպիսիք են Շանելը, Yves Saint Laurent-ը,  Alexander McQueen-ը, Saint Laurent-ը և Լուի Վիտոնը ։ 2014 թվականի ընթացքում Միձունոն Կովենտ գարդեն արքունական թատրոնում  խաղացել է Արթուր Փիթի «Մեծագույն շոու» բեմադրությունում։
Ֆիլմում առաջին քայլերն է արել՝ նկարահանվելով Ալեքսա Գառլենդի՝ «Մեքենայից» գիտաֆանտաստիկ թրիլլերում , որը Մեծ Բրիտանիայում վարձույթի է հանվել 2015 թվականի հունվարին։ Այդ նույն տարում պարուհու  էպիզոդային դերով է հանդես եկել Միքայել Դամինայի «Բարձր լարում»։ 2016 թվականին նկարահանվել է The Chemical Brothersի և Բեք Հենսենի «Wide Open» երգի տեսահոլովակներում։
2016 թվականի օգոստոսին նկարահանվել է Ֆրենկ Օուշենի «Nikes» երգի երաժշտական տեսահոլովակում։ Լա-Լա Լենդ ֆիլմի (Մեծ Բրիտանիայում վարձույթի է տրվել 2017 թվականի հունվարին) նկարահանումներին մասնակցելու համար, որտեղ նա խաղում էր Միի (Էմմա Սթոուն) սենյակակից հարևանուհու՝ Քեյթլինի դերը, երեք անգամ առաջադրվել է մրցանակի ։
2017 թվականին էպիզոդիկ դերով հանդես է եկել Դիսնեյի՝ Գեղեցկուհին և հրեշը ֆիլմի էկրանավորմանը և միացել է Warner Bros «Չափազանց հարուստ ասիացիներ» ֆիլմի (որտեղ գլխավոր դերում խաղում էին Կոնստանս Վուն և Միշել Եոն) դերասանական կազմին։


== Ֆիլմագրություն ==


== Հոռուստատեսություն ==


== Ծանոթագրություններ ==


== Արտաքին հղումներ ==
Соноя Мидзуно Internet Movie Database կայքում
Աստղիկ Ոսկերչյան

Աստղիկ Գիսակի Ոսկերչյան (փետրվարի 24, 1947(1947-02-24), Լենինական, Հայկական ԽՍՀ, ԽՍՀՄ), հայ գոբելենագործ։


== Կենսագրություն ==
1967 թվականին ավարտել է Երևանի գեղարվեստի ուսումնարանը, 1973 թվականին՝ Երևանի գեղարվեստա-թատերական ինստիտուտը։ 1979 թվականից եղել է Հայաստանի նկարիչների միության անդամ։
Հեղինակ է գունային հագեցվածությամբ, թարմ արտահայտչաձևերով հատկանշվող գոբելենների՝

«Ղողանջ», 1978, Սարդարապատի ազգագրական թանգարան
«Շախմատ», 1979, ՌԴ մշակույթի նախարարության ֆոնդ
«Գինի», Երևանի «էրեբունի» հյուրանոց, 1983
«Դեպի լույս», ՀՀ ԱԺ, 1983
«Պահապան հրեշտակը», 1990
«Կարոտ», 2002


== Ծանոթագրություններ ==


== Արտաքին հղումներ ==
Աստղիկ Ոսկերչյան
Մուրմուիզա

Մուրմուիզա, (լատիշ․՝ Mūrmuiža) մեծ գյուղ Լատվիայի Բեվերինյան համայնքում։ Գտնվում է ծովի մակերևույթից 60 մետր բարձրության վրա։


== Բնակչություն ==
Ըստ 2006 թվականի տվյալների գյուղի բնակչությունը կազմել է 497։
Փասուր

Փասուր, գյուղ կամ գյուղաքաղաք Արևմտյան Հայաստանում, Բիթլիսի վիլայեթի Խուլփի գավառակում։ Գտնվում էր Խուլփ գյուղաքաղաքից 23-24 կմ հարավ-արևմուտք՝ Փասուր գետի աջ ափին։ Եղել է Խիանք գյուղախմբի կենտրոնը։
XIX դարի վերջին ուներ 40 տուն հայ, 40 տուն քուրդ բնակիչ։ 1909 թ.-ին ուներ 36 տուն՝ 296 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շեպետովի շրջան

Շեպետովի շրջան (ուկրաիներեն՝ Шепетівський район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Շեպետովկա։


== Աշխարհագրություն ==
Շրջանի տարածքի մակերեսը կազմում է 1200 կմ²։


== Բնակչություն ==
2004 թվականի մարդահամարի արդյունքներով շրջանում բնակվում էր 39200 մարդ։ Բնակչության խտությունը կազմում էր 32,67 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Հանրահաշվական թիվ

Հանրահաշվական թիվ, 
  
    
      
        
          a
          
            1
          
        
        
          a
          
            n
          
        
        +
        .
        .
        .
        +
        
          a
          
            n
          
        
        a
        +
        
          a
          
            n
            +
            1
          
        
        =
        0
      
    
    {\displaystyle a_{1}a^{n}+...+a_{n}a+a_{n+1}=0}
   հանրահաշվական հավասարմանը բավարարող 
  
    
      
        a
      
    
    {\displaystyle a}
   թիվ 
  
    
      
        [
        n
        ⩾
        1
      
    
    {\displaystyle [n\geqslant 1}
  , իսկ 
  
    
      
        
          a
          
            1
          
        
        ,
        
          a
          
            2
          
        
        ,
        .
        .
        .
        ,
        
          a
          
            n
            +
            1
          
        
      
    
    {\displaystyle a_{1},a_{2},...,a_{n+1}}
  -երը ամբողջ (ռացիոնալ) թվեր են]։ 
  
    
      
        
          a
          
            1
          
        
        =
        1
      
    
    {\displaystyle a_{1}=1}
   դեպքում 
  
    
      
        a
      
    
    {\displaystyle a}
   թիվը կոչվում է ամբողջ հանրահաշվական թիվ։ Հանրահաշվական թվեր են, օրինակ, ռացիոնալ թվերը, 
  
    
      
        
          
            5
          
        
        −
        
          
            3
          
        
      
    
    {\displaystyle {\sqrt {5}}-{\sqrt {3}}}
  -ը. ամբողջ հանրահաշվական թվեր են ամբողջ թվերը, 
  
    
      
        
          
            2
          
        
      
    
    {\displaystyle {\sqrt {2}}}
  -ը, 
  
    
      
        (
        
          
            5
          
        
        −
        1
        )
      
    
    {\displaystyle ({\sqrt {5}}-1)}
  -ը։ Այն թվերը, որոնք հանրահաշվական չեն, կոչվում են տրանսցենդենտ թվեր։
Մեսրոպյան ազգային վարժարան

Մեսրոպյան ազգային վարժարան, ամենօրյա վարժարան։ Հիմնվել է 1965 թվականին, Մոնթեբելլոյում՝ Սուրբ Խաչ եկեղեցու, Հայ կրթական հիմնարկության, Մոնթեբելոյի հայ կենտրոնի (ՀՀԴ կոմիտեի կենտրոն) նախաձեռնությամբ։ 1983 թվականից վարժարանը տեղափոխվել է Պիկո Ռիվերա։ Ունի Ռոն և Գոհարիկ Գաբրիելի անվան մանկապարաեզ, տարրական և միջնակարգ բաժիններ։ Դասավանդվում են հայոց լեզու, գրականություն, պատմություն, կրոն, Հայ դատ, երգ-երաժշտություն, գեղանկարչություն, տրամաբանություն։ Աշակերտների թիվը՝ 354: Հրատարակում է տարեգիրք, պարբերաթերթ («Մեսրոպյան տեղեկատու»)։ Ունի նաև պարախումբ, երգչախումբ, թատերախումբ, մարզական խմբեր (բասկետբոլի, վոլեյբոլի, բեյպայի, սոֆթբոլի, ֆուտբոլի)։ Վարժարանին հատկացված են մնայուն հիմնադրամներ, որոնց հասույթով նվեր-մրցանակներ են շնորհվում ավարտական դասարանների աշակերտներին։
(2786) Գրինեվիա

(2786) Գրինեվիա (անգլ.՝ Grinevia), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 6-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,606809 ա. մ., առավելագույնը մոտենում է 2,1472 ա. մ. հեռավորության վրա և հեռանում 3,0664 ա. մ.։ Արեգակի շուրջ մեկ ամբողջական պտույտ է կատարում 1537,31 երկրային օրվա ընթացքում, իր ուղեծրով շարժվելով միջինում 0,234175 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2786) Գրինեվիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարեն Շահմուրադյան

Կարեն Շահմուրադյան (ապրիլի 28, 1980(1980-04-28), Երևան, Հայկական ԽՍՀ, ԽՍՀՄ), հայ քաղաքական գործիչ, ՀՀ ԱԺ պատգամավոր՝ ՀՅԴ խմբակցության անդամ։


== Կենսագրություն ==
Ծնվել է 1980 թվականի ապրիլի 28-ին Երևանում։ 1998 թվականին ավարտել է Վենետիկի Մուրատ Ռաֆայելյան վարժարանը՝ 2004 թվականին Միլանի Լուիջի Բոկկոնիի անվան առևտրային համալսարանի բիզնես կառավարման ֆակուլտետը։ 2004-2006 թվականներին ծառայել է ՀՀ զինված ուժերում, որպես հեռահար կապի մեխանիկ։ 2016 թվականին՝ Հռոմի Գվիդո Կարլիի անվան հասարակական գիտությունների միջազգային համալսարանը։ Մասնակցել է «Գնագոյացման ճշգրիտ չափանիշներ»-ը (2003 թվականին, Լեոնարդ Ն. Ստերնի բիզնես դպրոցի, Նյու Յորք) և «Գլոբալ մենեջեր» ծրագրի (2015 թվականին, Առևտրի և տնտեսագիտության բարձրագույն դպրոցի՝ ESSEC, Փարիզ) դասընթացներին։


== Աշխատանքային գործունեություն ==
2006-2012 թվականներին եղել է «Արմենիա Լադա» ՓԲԸ-ի գլխավոր տնօրեն։ 
2009-2013 թվականներին՝ «Արարատ Լադա» ՓԲԸ-ի գլխավոր տնօրեն։ 
2006-2016 թվականներին՝ «Կարկոմավտո» ՍՊԸ-ի առաջին փոխտնօրեն։ 
2006-2016 թվականներին՝ «Ֆորա» ՍՊԸ-ի առաջին փոխտնօրեն։ 
2007-2016 թվականներին՝ «Վեկար» ՍՊԸ-ի առաջին փոխտնօրեն։ 
2010-2016 թվականներին՝ «Մուրան» ՍՊԸ-ի առաջին փոխտնօրեն։ 
2010-2016 թվականներին՝ «Գալոպեր» ՍՊԸ-ի հետվաճառքի գծով փոխտնօրեն։ 
2010 թվականի փետրվարի 2-ից մինչև 2010 թվականի հուլիսի 1-ը եղել է Վալերի Բրյուսովի անվան պետական լեզվաբանական համալսարանի մշակութային մարդաբանության և երկրագիտության ամբիոնի իտալերենի բաժնի երկրագիտության դասախոս։


== Քաղաքական գործունեություն ==
2016 թվականի մարտի 2-ին Ազգային ժողովի պատգամավոր է ընտրվել համամասնական ընտրակարգով Հայ Յեղափոխական Դաշնակցություն կուսակցությունից։


== Աշխատություններ ==
«Իտալական ձեռնարկությունների միջազգայնացումը Ռուսաստանի Դաշնության տարածքում» մենագրություն։


== Աղբյուրներ ==
ՀՀ ԱԺ պաշտոնական կայք


== Աղբյուրներ ==
Կարեն Շահմուրադյան՝ ՀՀ Ազգային Ժողովի Պաշտոնական կայք
Նենգա (Վյատկայի վտակ)

Անվան այլ կիրառումների համար տե՛ս՝ Նենգա (այլ կիրառումներ)Նենգա (ռուս.՝ Неньга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 10 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100036269
Հիդրոլոգիական ուսումնասիրությունների կոդը - 111103626
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիդորովկա (գյուղ, Զիլաիրսկի շրջան)

Անվան այլ կիրառումների համար տե՛ս՝ ՍիդորովկաՍիդորովկա (ռուս.՝ Сидоровка, բաշկիրերեն՝ Сидоровка), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 248 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արեզինգ

Արեզինգ (գերմ.՝ Aresing), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 2684 մարդ (2010 թվականի դեկտեմբերի 31-ի տվյալներով)։ Տարածքը 29.89 կմ² է։ Պաշտոնական կոդը՝ 09 1 85 113։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Սիմանե (պրեֆեկտուրա)

Սիմանե (ճապ.՝ 島根県), պրեֆեկտուրա Ճապոնիայում, որը գտնվում է Տյուգոկու տարածաշրջանում Հոնսյու կղզու վրա։
Վարչական կենտրոնը Մացուե քաղաքն է։
Պրեֆեկտուրայի տարածքը կազմում է 6 707,96 կմ²։ Բնակչությունը, 2014 թվականի մարդահամարի արդյունքներով կազմել է 697 398 մարդ, իսկ բնակչության խտությունը 103,97 մարդ/կմ² է։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
Գուանցատե

Գուանցատե  (իտալերեն՝ Guanzate), կոմունա Իտալիայում։ Գտնվում է Լոմբարդիա մարզի Կոմո գավառում։ Բնակչությունը կազմում է 5290 մարդ, խտությունը՝ 843 մարդ/կմ²։ Զբաղեցնում է 6,9 կմ² տարածք։ Փոստային ինդեքս՝ 22070։ Հեռախոսային կոդ՝ 031։
Գուանցատեն սահմանակից է Ապիանո Ջենտիլե, Բուլգարոգրասո, Կադորագո, Կասինա Ռիցարդի, Չիրիմիդո, Ֆենեգրո, Ֆինո Մորնասկո, Լոմացո, Վենիանո համայնքներին։


== Ծանոթագրություններ ==
Վալե Ագրիկոլա

Վալե Ագրիկոլա (իտալերեն՝ Valle Agricola), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 1112 մարդ։ Բնակչության խտությունը կազմում է 46 մարդ/կմ²։ Զբաղեցնում է 24 կմ² մակերես տարածք։ Փոստային ինդեքս՝ 81010, հեռախոսային կոդ՝ 0823։
Վալե Ագրիկոլայում, ինչպես ամբողջ Իտալիայում, ավանդական կրոնը քրիստոնեությունն է, տեղի կաթոլիկները հարգում են Սուրբ Ռոխին և Սբ. Նիկանդրային։


== Բնակչություն ==


== Կապի տվյալներ ==
Հեռախոս՝ 0823 942024
Էլեկտրոնային փոստ՝ valleagricola.segreteria@virgilio.it
Պաշտոնական կայք՝ http://valleagricola.asmenet.it Archived 2016-11-10 at the Wayback Machine.


== Արտաքին հղումներ ==
http://valleagricola.asmenet.it Archived 2016-11-10 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Իյանյա

Իյանյա Մբուկ (անգլ.՝ Iyanya Mbuk, հոկտեմբերի 31, 1986(1986-10-31), Քալաբար, Նիգերիա), նիգերիացի երգիչ և երգերի հեղինակ։


== Կարիերա ==
Երաժշտական կարիերան սկսել է 2008 թվականին՝ մասնակցելով Project Fame West Africa մրցույթին, որի հաղթողն է դարձել։ 2009 թվականին թողարկել է «My Story» անվանումը կրող իր առաջին ալբոմը։ 2013 թվականին վաճառքի է դուրս եկել նրա երկրորդ՝ «Desire» ալբոմը, որի երգացանկում ընդգրկված են «Kukere», «Ur Waist», «Flavour», «Sexy Mama» և «Jombolo» հիթային երգերը։ 2013 թվականին Իյանյան նաև ստացել է «Տարվա արտիստ» մրցանակը The Headies մրցանակաբաշխությունում։ 2015 թվականին թողարկվել է նրա «Applaudise» կոչվող երրորդ ալբոմը։


== Սկավառակագրություն ==
Ալբոմներ«My Story» (2009)
«Desire» (2013)
«Applaudise» (2015)


== Ծանոթագրություններ ==


== Արտաքին հղումներ ==
Իյանյայի էջը Allmusic կայքում
Կիիլի (Էստոնիայի շրջան)

Անվան այլ կիրառումների համար տե՛ս՝ Կիիլի (այլ կիրառումներ)Կիիլի շրջան (էստ․՝ Kiili vald), շրջան Էստոնիայի Հարյումաա նահանգում։ Շրջանի կենտրոնն է Կիիլի քաղաքատիպ ավանը։


== Բնակչություն ==
2012 թվականի տվյալներով շրջանում բնակվում էին 5429 մարդ։ Բնակչության խտությունը շրջանում կազմում էր 54,09 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Պիեռ Դելադոնշամ

Պիեռ Դելադոնշամ (ֆր.՝ Pierre Deladonchamps, հունիսի 1, 1978(1978-06-01), Նանսի), ֆրանսիացի դերասան։ 2014 թվականին «Սեզար» մրցանակի դափնեկիր՝ որպես տարվա լավագույն երիտասարդ դերասան։


== Կենսագրություն ==
Պիեռ Դելադոնշամը ծնվել է 1978 թվականի հունիսի 1-ին Ֆրանսիայի Նանսի քաղաքում։ Նրա մայրը միջնակարգ դպրոցի ուսուցչուհի էր։
Դելադոնշամն ավարտել է Մեցի Lycée Georges-de-La-Tour դպրոցը, ինչպես նաև Նանսի բիզնես-դպրոցը։ 2011 թվականին Փարիզում ավարտել է Cours Florent դերասանական կուրսերը։
Դերասանական կարիերան Դելադոնշամը սկսել է՝ նկարահանվելով հեռուստատեսային սերիալներում, բայց 2010 թվականին դստեր՝ Լեոնիի ծնվելուց հետո, որոշել է վերադառնալ Լոթարինգիա։
2013 թվականին Դելադոնշամն իր առաջին մեծ դերը խաղաց Ալեն Գիրոդիի «Անծանոթը լճափին» ֆիլմում, որի համար «Տարվա լավագույն երիտասարդ դերասան» անվանակարգում նա արժանացել է Սեզար մրցանակի։
2016 թվականին գլխավոր դերով հանդես եկավ «Ժանի որդին» ֆիլմում։ 2017 թվականին կրկին գլխավոր դերով հանդես եկավ «Մեր խելագար տարիները» ֆիլմում։


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Պիեռ Դելադոնշամ Internet Movie Database կայքում
Կոշկինո (այլ կիրառումներ)

Կոշկինո, կարող է վերաբերել՝

Կոշկինո - գյուղ Ռուսաստանի Լենինգրադի մարզի Վսևոլոժսկի շրջանի կազմում։
Կոշկինո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Կոշկինո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Կոշկինո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Կոշկինո - գյուղ Ռուսաստանի Դաշնության Ռոստովի մարզի Նեկլինովսկի շրջանում
Կոշկինո - երկաթուղային կայարան Ռուսաստանի Դաշնության Ռոստովի մարզի Նեկլինովսկի շրջանում
Վեդանո ալ Լամբրո

Վեդանո ալ Լամբրո  (իտալերեն՝ Vedano al Lambro), քաղաք Իտալիայում, գտնվում է Լոմբարդիա մարզում՝ Մոնցա և Բրիանցա գավառում։
Բնակչությունը կազմում է 7643 մարդ (2004 թվականի տվյալներով)։ Խտությունը կազմում է 3822 մարդ/կմ²։ Տարածքը գրավում է 1.98 կմ²։ Էլեկտրոնային փոստ՝ 20057։ Հեռախոսային կոդ՝ 039։
Բնակավայրի հովանավորն է սուրբ նահատակ Ստեֆանը։ Տոնը նշվում է հոկտեմբերի առաջին կիրակիին հաջորդող երկուշաբթի օրը։


== Արտաքին հղումներ ==
http://www.comune.vedanoallambro.mi.it/ Archived 2006-02-06 at the Wayback Machine.
Տրիգուբովո

Տրիգուբովո (ռուս.՝ Тригубово), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամպեն (համայնք)

Կամպեն (հոլ.՝ Kampen ( արտասանություն)), համայնք Նիդերլանդների Օվերեյսել մարզում։ Տարածքը 141,34 կմ² է, բնակչության թվաքանակը 2014 թվականի հունվարի 1-ի տվյալներով եղել է  51 069։ Մեկ շնչի տարեկան միջին եկամուտը 11.800 եվրո է։


== Պատմություն ==
Կամպենը հիմնադրվել է 1286 թվականին։ Իր ծաղկման շրջանում՝ 15-րդ դարում անդամակցել է Հյուսիսային Եվրոպայի քաղաքների առևտրային միությանը՝ Հանզային։ 1578 թվականին միացել է նիդերլանդական Միացյալ պրովինցիաներին։ Համբավվել է իր ճեմարանով, ռազմական ուսումնարանով, սիգարների արտադրությամբ, մեքենաշինական արդյունաբերությամբ։ [


== Անվանի անձինք ==
Հենդրիկ Ավերկամպ (1585-1634) - նկարիչ «Կամպենցի համր» մականունով
Մարիա Հեյնս (1604 կամ 1615 - 1647 ?) - Bloemenhof der doorluchtige voorbeelden (Նկարազարդ ծաղկանոց) գրքի հեղինակը
Յան Պետերսոն (Յոհաննես Պետրեուս) (XVI դար) - Histoire de l'imprimerie musicale, Kamper liedboek գրքերի հեղինակը
Յապ Ստամ (1972) - ֆուտբոլիստ
Կոռնելիա Բոկոպ (1551-1629) - նկարչուհի


== Քույր քաղաքներ ==


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
A view on the old city of Kampen
(Հոլանդերեն) Պաշտոնական կայքէջը Archived 2007-02-09 at the Wayback Machine.
Յուպիտեր LII

Յուպիտեր LII, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Քրիստիան Վեյլեթի կողմից, հայտնաբերման մասին հայտարարվել է 2010 թվականին, սկզբում արբանյակը ստացել է S/2010 J 2 ժամանակավոր անվանումը։
Յուպիտեր LII արբանյակը ունի մոտ 1 կմ տրամագիծ, և պտտվում է Յուպիտերի շուրջ միջինում 20 307 150 միլիոն կմ հեռավորության վրա, 588,1 օրվա ընթացքում։ Արբանյակի ուղեծրի թեքումը կազմում է 150,4° խավարածրի հարթության նկատմամբ, իսկ էքսցենտրիսիտետը 0,307 է։
Յուպիտեր LII արբանյակը պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է։


== Տես նաև ==
Յուպիտերի արբանյակներ


== Ծանոթագրություններ ==